[{"text_idx": "#000000", "text": "20. Otsail Ostegunetan, euskaraz gogoeta, irri eta bizi"}, {"text_idx": "#000001", "text": "Aurten 20 urte Otsail ostegunak eskaintzen dituela Amikuzeko Zabalik elkarteak euskaraz gogoeta, irri, ... bizi nahi duteneri.1997tik geroz otsaileko ostegun guzietan antolatuak diren hitzaldi horien helburua bikoitza da: pentsamendua eta ezagutzaren inguruko eztabaidak eta topaketak bultzatzea eta euskararen erabilera indartzea. Aurtengo lau mintzaldiek, hari gorri bat badute, hizkuntzarena.... edo kasik. Gai bakotxak beste ainitz kilikatzen baititu, eta marrazten duten ortzemugak beste paisaia batzuri idekitzen baitira hurbildu ahala. Ekzitantea ez?"}, {"text_idx": "#000004", "text": "2006an jadanik, In\u0303aki Kamino Otsail Ostegunetan errezebitu ginuen ber gaiarekin, 10 urte zirelarik jada ikerketa hori hasia zuela. 10 urte berantago, bere ikerketa lana burutua du eta datozen hilabeteetan liburu gotor batean agertu behar luke. Horgo testuetan barna, berak elkarrizketatu amikuztar jende andanaren 20 testu agertuko dira, diren bezala, jatorrizko fonetikan. Testuek berek, iraganeko kontuak agertzeko interesa badute, euskalkiaren aldetik dute interesa lan huntan, erakusten baitute nola mintzo giren/ginen Amikuzen ez hain aspaldi arte."}, {"text_idx": "#000006", "text": "Artetik erraiteko, batua vs euskalkia debate faltsuan ohartzen gira euskalkiak galdu lekua batu batek ordezkatzen badu, frantses batua dela hori."}, {"text_idx": "#000007", "text": "Dena den, Amiku\u0308zeko euskalki propirorik badea? Ala inguratzen duten euskalkien influentziak ekarri elementuen nahasketa batek du horgo euskalkia berezia egiten? Bistakoa da mugak ez direla garbiak, eta Xiberuko, Oztibarreko, Hazparnek\u2019aldeko influentziek aberasten dutela. Baina ez ote da beste berezitasunik? Eta, zertan dira etendura animale hortarik landa euskaldun jarraiki nahi dugun horientzat, baliagarri oraino?"}, {"text_idx": "#000009", "text": "Naroa Anabitarte, Neurozientzietan doktore eta Antropologian lizentziatua, ikerketa baten burutzen ari da, bi disziplina horietako jakintzak uztartuz : gure buru-muinek ze bilakaera izaten duten gure herriak bizi duen kasu partikularrean bezalako egoeretan ? Donostiar erakasleak xekatzen duena, da ulertzea, indibiduo gisa baina ere talde gisa ditugun portaerak nola esplikatzen diren buru-muinaren azterketa kimiko eta biologikoaren haritik, eta nolaz ez, psikologia aldetik."}, {"text_idx": "#000010", "text": "Kultur ordezkapena, hizkuntz diglosia, ..., tasun gisa saldu eta keria bezala bizi ditugun hainbat patu jasan behar dituzte talde azpiratuek, izan arraza, sexua, klase pertenentzia, edo dena delakoa beren duintasun ukazioaren estakurua."}, {"text_idx": "#000011", "text": "Egoerari nolabait adaptatzen gira, denboraren joanean, eta garunak bizi dituen aldaketa eta prozesuak dira izanen gaualdi hortako solasa. Inposatu ere ez da egin beharrik undarrean, adaptazioaren adaptazioaz, gure buru-muinak berak gidatzen baigaitu \u00ab behar \u00bb den bidetik..."}, {"text_idx": "#000014", "text": "Duela urte bat Katixa Dolharek Biribilgune elaberria publikatzen zuen (Elkar). Igan larrazkenean aldiz, Bea Salaberrik Baionak ez daki narrazio laburrren bilduma liburua agertu du (Susa)."}, {"text_idx": "#000015", "text": "Bakoitzak bere moldean, beren ikusmoldeak, bizitzaren on gaitzen berri, mundu ikuskera propioak garatzen dituzte. Munduak agertzen dira, urrunekoak eta hemengoak, ahantzi barne-munduak, beren alde ilun ala gozoekin. Bakoitzak bere moldea izanik ere, bien pertsonaiek eta liburuko narratzaileak, ihes eginen dute, baina itzuliko ere, ihardoki nahiz, barne-ezinei itzulia ematera entseatuz..."}, {"text_idx": "#000016", "text": "Gaualdi hortan berek esplikatuko daukute beren obra, beren bulkadaren funtsa, nolako ideiak troxatu nahi izan dituzten. Artetik, testu irakurketen bidez ilustratuko digute beren proposa."}, {"text_idx": "#000017", "text": "Literaturak, behargabekoa izaiteaz bestalde, hori ekartzen baitu berekin, irakurtzera ausartzen denari, beste batek bere muinaren muinatik idatziak, norberaren muinaren deskubritzen laguntzea orrialdez-orrialde, abenturaz-abentura..."}, {"text_idx": "#000019", "text": "Lehen kolpean, \u201csoziolinguistika\u201d, ho\u0301rrela erranik, zientzia urrun eta konplikatua emaiten du. Estatistikak, garapen planak, power-pointak, grafiko eta guzi, ... gauza ez irringarri bat dela sumatzen dugu fite."}, {"text_idx": "#000020", "text": "Txerra Rodriguez, soziolinguista eta EMUN enpresako aholkularia da, Derioko Tximintx euskara elkarteko kidea ere. Soziolinguistikaz bestelako ikuspegi bat dauka. Makro eta mikro-soziolinguistika bereizten ditu, eta bigarrenaren alde egiten brauki. Mikro-soziolinguitika edo soziolinguistika domestikoa ere aipatzen du, erran nahi du, egun guziz, eta egun guzietako memento guzietan hortan ari girela, jakin gabe ari girela delako Jourdain jaunaren gisa."}, {"text_idx": "#000021", "text": "Zer egiten dugu egunero ? Zer ez dugu egiten ? Zer egin dezakegu ? Eta hari horri tiraka ze jarrera, pratika proaktibo, probokatibo, ... plantatu ahal ditugu. \u00abEuskalgintzari bestelako poztasun bat\u00bb falta zaiola iruditzen zaio. Nola egin hori ? \u00ab Etorkizunaren mezu izanik !\u00bb."}, {"text_idx": "#000023", "text": "Aldioro, arratseko 8ak 30etan hasten dira, Donapaleuko xerbitxuguneko gibeleko gelan. Omore onez eta gogoa kaldan. Eta finitzean, solasen luzatzeko, trago bat bixkotxatto batekin partekatzeko parada eskaintzen du Zabalik elkarteak, parte hartzaileek gogoan dituztenak (eta ez dituztenak) goxoki trukatuz."}, {"text_idx": "#000024", "text": "HSBC afera: Bizi berriz hasten da!\nLurrama, le choix du succe\u0300s"}, {"text_idx": "#000027", "text": "There are no upcoming events."}, {"text_idx": "#000028", "text": "Premie\u0300re exposition de baux fraduleux du Pays BasqueEn Bretagne aussi, batailles pour le logementLe droit au logement n\u2019est pas secondaire !Etxebizitzari buruzko Foroa!Le renard libre dans le poulailler libre"}]